จับต้องสงสัยฆ่าเผา เจ้าของร้าน ข้าวหมูแดง
คนงานส่งนํ้าแข็งแถวนั้น มีภาพซื้อนํ้ามันมาก่อเหตุรวบแล้วผู้ต้องสงสัยฆ่ารัดคอชิงทองวางเพลิงเผาเฮียร้านข้าวหมูแดง เป็นอดีตลูกจ้างร้านน้ำแข็ง วัย 58 ปี เผยกล้องวงจรปิดจับภาพได้ขณะนำแกลลอนไปซื้อน้ำมันจากปั๊ม บวกกับมีพยานยันเข้าไปหาผู้ตายเป็นคนสุดท้ายก่อนเกิดเหตุไฟไหม้ 45 นาที ก่อนหายตัวไปจากบ้านที่อยู่ใกล้ๆหลายวัน เจ้าตัวยังปฏิเสธเสียงแข็งแม้ร่างกายมีรอยบาดแผลขีดข่วนหลายแห่ง ตำรวจเชื่อเกี่ยวข้องแน่ อยู่ระหว่างตรวจดีเอ็นเอจากเหตุเพลิงไหม้ร้านข้าวหมูแดงหมูกรอบ ชื่อแมสเซนเจอร์ เลขที่ 363/1 ริมถนนราชพฤกษ์ ก่อนเบี่ยงขวาขึ้นทางต่างระดับวุฒากาศ แขวงปากคลองภาษีเจริญ เขตภาษีเจริญ กทม. ทำให้นายอนันต์ แสงอุไร อายุ 66 ปี เจ้าของร้านเสียชีวิตในกองเพลิง เมื่อเย็นวันที่ 21 ก.ค. ต่อมา น.ส.ยุพาพัชร์ อธิคมสิริกุล อายุ 38 ปี เจ้าหน้าที่การเงิน รพ.สมเด็จพระปิ่นเกล้า ลูกสาวผู้ตายเข้าร้องเรียนพร้อมนำหลักฐานเพิ่มเติมเป็นรายงานผลชันสูตรศพจากแพทย์นิติเวชฯ รพ.ศิริราช ระบุนายอนันต์เสียชีวิตจากการขาดอากาศหายใจ โดยการบีบรัดบริเวณลำคอ นอกจากนี้ สร้อยคอทองคำหนัก 5 บาท ที่ผู้ตายสวมใส่หายไปด้วย เชื่อพ่อถูกฆาตกรรมอำพรางล่าสุดตำรวจเชิญตัวอดีตลูกจ้างร้านน้ำแข็งต้องสงสัยมาสอบปากคำแล้ว เมื่อเวลา 15.00 น. วันที่ 27 ก.ค. พล.ต.ต.อิทธิพล อัจฉริยะประดิษฐ์ รอง ผบช.น. พ.ต.อ.นพศิลป์ พูลสวัสดิ์ รอง ผบก.สส.บช.น. และ พ.ต.อ.นครินทร์ สุคนธวิท รอง ผบก.น.9 นำกำลังฝ่ายสืบสวน กก.สส.บก.น.9 และ สน.บางขุนเทียน เชิญตัวนายอู นามสมมติ อายุ 58 ปี ลูกจ้างร้านส่งน้ำแข็งผู้ต้องสงสัยคดีฆ่ารัดคอ ชิงสร้อยคอทองคำหนัก 5 บาท และวางเพลิงเผานายอนันต์ แสงอุไร อายุ 66 ปี เจ้าของร้านข้าวหมูแดงหมูกรอบแมสเซนเจอร์ ริมถนนราชพฤกษ์ มาสอบปากคำที่ สน.บางขุนเทียน หลังสืบทราบว่า ก่อนหน้าที่จะเกิดเหตุเพลิงไหม้และพบศพนายอนันต์ ตายอนาถในกองเพลิง นายอู ผู้ต้องสงสัยรายนี้น่าจะอยู่กับผู้ตายเป็นคนสุดท้ายจากแนวทางการสืบสวนของชุดคลี่คลายคดีพบหลักฐานสำคัญหลายประการ อาทิ ก่อนเกิดเหตุตำรวจสืบทราบว่า นายอู มักเทียวไปเทียวมาหาสู่กับผู้ตาย มีการนั่งดื่มเบียร์ดื่มเหล้า และชอบนำทรัพย์สินมีค่าไปขายหรือจำนำเอาไว้กับผู้ตาย ก่อนเกิดเหตุ นายอูใช้ยานพาหนะ รถ จยย.แบบผู้หญิงไม่ทราบยี่ห้อรุ่นและทะเบียน ใส่หมวกนิรภัยสีขาว ขับไปซื้อน้ำมันบรรจุใส่แกลลอนจากปั๊มแห่งหนึ่งย่านถนนกาญจนาภิเษก แล้วมุ่งหน้าเข้าไปหาผู้ตายที่บ้านพักหลังปิดร้านในช่วงเวลาประมาณ 16.00 น. ของวันที่ 21 ก.ค. ก่อนจะแจ้งพบกลุ่มควันและแสงเพลิงขึ้นภายในบ้านพักหลังร้านข้าวหมูแดงเมื่อเวลา 16.45 น.หลังพบศพนายอนันต์ ผู้ตายในกองเพลิง และญาติๆ ออกมาเผยผลการชันสูตรจากแพทย์ยืนยันว่าเจ้าตัวน่าจะถูกรัดคอจนหมดสติเสียชีวิตก่อนที่จะเกิดเพลิงไหม้ ขณะที่สร้อยคอทองคำหนัก 5 บาท และพระเลี่ยมทองหายไปนั้น นายอู ผู้ต้องสงสัยรายนี้ ได้หลบหนีออกจากพื้นที่ไป 4-5 วัน กระทั่งย่ามใจย้อนกลับมาที่บ้านพัก ซึ่งอยู่ไม่ห่างจากบ้านหลังที่เกิดเหตุ มีรายงานด้วยว่าขณะที่ฝ่ายสืบสวนเข้าเชิญตัวนายอูไปให้ปากคำที่โรงพัก เจ้าตัวยังคงปฏิเสธเสียงแข็ง ขัดแย้งกับผลตรวจสอบตามร่างกายที่ในเบื้องต้น พบร่องรอยบาดแผลคล้ายรอยข่วนตามร่างกายของนายอูหลายแห่ง ชุดคลี่คลายคดีอยู่ระหว่างประสานเจ้าหน้าที่กองพิสูจน์หลักฐานและแพทย์ ร่วมตรวจยืนยันหากผลออกมาตรงกันกับดีเอ็นเอของผู้ตาย จะแจ้งข้อหาและออกหมายจับ นายอู ตามฐานความผิดที่ก่อขึ้นต่อไป
รวบแล้วผู้ต้องสงสัยฆ่ารัดคอชิงทองวางเพลิงเผาเฮียร้านข้าวหมูแดง เป็นอดีตลูกจ้างร้านน้ำแข็ง วัย 58 ปี เผยกล้องวงจรปิดจับภาพได้ขณะนำแกลลอนไปซื้อน้ำมันจากปั๊ม บวกกับมีพยานยันเข้าไปหาผู้ตายเป็นคน
ข่าวหน้า1,ฆ่าอำพราง,ฆ่าชิงทอง,ฆ่าเฮียร้านข้าวหมูแดง,เผาอำพรางศพ,ฆ่าเผาอำพราง,ข่าววันนี้,ข่าวทั่วไป